***anexa nr. 1 la HCL nr.14 din 28.02.2014***

**REGULAMENT**

privind

**condiţiile în care se realizează accesul pe proprietatea publică sau privată a Comunei Fărcaşa, judeţul Maramureş, în vederea instalării, întreţinerii, înlocuirii ori mutării reţelelor de comunicaţii electronice sau a elementelor de infrastructură necesare susţinerii acestora, precum şi unele măsuri privind construirea de reţele de comunicaţii electronice**

în conformitate cu prevederile Legii nr. 154/2012, privind regimul infrastructurii reţelelor de comunicaţii electronice.

**CAPITOLUL I: Dispoziţii generale**

**Art. 1.**-Regulamentul stabileşte condiţiile în care se realizează accesul pe proprietatea publică sau privată a comunei Fărcaşa în vederea instalării, întreţinerii, înlocuirii ori mutării reţelelor de comunicaţii electronice sau a elementelor de infrastructură necesare susţinerii acestora, modul de utilizare partajată a elementelor de infrastructură, precum şi unele măsuri privind construirea de reţele de comunicaţii electronice, în condiţiile legii.

**Art. 2**. -Regulamentul, în conformitate cu dispoziţiile legii de mai sus, nu se aplică reţelelor de comunicaţii electronice şi elementelor de infrastructură deţinute sau administrate de instituţiile ori autorităţile publice din cadrul sistemului naţional de apărare, ordine publică şi siguranţă naţională.

**CAPITOLUL II: Dreptul de acces pe proprietăţi**

**Art. 3**-Furnizorii de reţele publice de comunicaţii electronice, autorizaţi în condiţiile legislaţiei din domeniul comunicaţiilor electronice, au dreptul de acces pe proprietatea comunei Fărcaşa în condiţiile prezentului regulament, în conformitate cu legislaţia în vigoare.

**Art. 4-**Persoanele care furnizează exclusiv pentru nevoi proprii reţele de comunicaţii electronice, cu respectarea condiţiilor prevăzute de legislaţia din domeniul comunicaţiilor electronice, au dreptul de acces pe proprietatea publică sau privată a comunei Fărcaşa, judeţ Maramureş, în condiţiile prezentului regulament.

**Art. 5**-Dreptul de acces pe proprietăţi prevăzut la art. 1 şi 2 asupra unor imobile proprietate publică sau privată este un drept de servitute, care se exercită în condiţiile legii, cu respectarea principiului minimei atingeri aduse proprietăţii.

**Art. 6**. -Dreptul de acces pe o proprietate privată şi condiţiile realizării accesului, de către persoanele care furnizează exclusiv pentru nevoi proprii reţele de comunicaţii electronice, se negociază de către părţi, în condiţiile legii.

**Art. 7**.-Titularul dreptului de administrare a bunurilor aparţinând comunei Fărcaşa este, în conformitate cu prevederile legale în vigoare, **Consiliul local al comunei Fărcaşa**, judeţul Maramureş, *adresa*: Fărcaşa, str. Independenţei, nr.59, cod poştal 437155**, tel/fax:** 0262—266001/266003, **e-mail**: primaria@farcasa-mm.ro

**Art.8.-**Dreptul de acces se poate exercita în condiţiile prezentului regulament doar pe terenurile, podurile, podeţele din domeniul public al comunei Fărcaşa, astfel cum a fost publicat în Monitorul Oficial al României, partea I, nr. 749/10.11.2010.

**Art.9**.-Se interzice dreptul de acces pe clădirile aflate în domeniul public al comunei Fărcaşa.

**Art.10**.-Se interzice montarea de către funrizorii de reţele de comunicaţii de stâlpi în zonele unde deja există stâlpi aparţinând SC Electrica SA.

**Art.11.-**Tarifele maxime practicate sunt stabilite în anexă.

**Art.12**.-La stabilirea tarifelor s-au respectat următoarele principii.

a) să fie justificate şi proporţionale cu afectarea imobilului respectiv;

b) să acopere doar prejudiciile directe şi certe cauzate prin efectuarea lucrărilor, precum şi prin existenţa şi funcţionarea elementelor de infrastructură ale reţelelor de comunicaţii electronice care fac obiectul acestor lucrări;

c) să aibă în vedere, atunci când este cazul, plusul de valoare adus imobilului respectiv, prin instalarea reţelelor de comunicaţii electronice sau a elementelor de infrastructură necesare susţinerii acestora.

**Art.13.-** (1)Furnizorii de reţele de comunicaţii electronice beneficiază de dreptul de acces pe proprietăţi pe, deasupra imobilelor proprietate publică, respectiv pe drumuri, poduri, podeţe, păduri şi terenuri agricole, care sunt în proprietatea comunei Fărcaşa şi în administrarea Consiliului local, în condiţiile prezentei legi, dacă sunt îndeplinite în mod cumulativ următoarele condiţii:

a) exerciţiul acestui drept nu contravine uzului sau interesului public căruia îi sunt destinate imobilele în cauză;

b) efectuarea lucrărilor în cauză nu este de natură să contravină cerinţelor specifice de urbanism, de amenajare a teritoriului sau privind calitatea în construcţii ori celor privind protecţia mediului, a sănătăţii, apărării, ordinii publice şi siguranţei naţionale, pe care trebuie să le respecte activităţile ce se desfăşoară pe, deasupra, în sau sub imobilele în cauză.

(2)Nu se acordă drept de acces pe clădirile aflate în proprietatea publică sau privată a comunei Fărcaşa.(3)Nu este permisă afectarea în nici un fel a părţii carosabiel a drumurilor şi străzilor aflate pe raza comunei Fărcaşa.

(4)Orice săpături efectuate vor fi urmate de aducerea terenului la situaţia iniţială.

(5) Acolo unde există stâlpi aparţinând Electrica SA, reţelele se vor monta pe aceştia, fără a instala alţi stâlpi.

(6)Orice lucrare efectuată de către funizorul autorizat de reţele de comunicaţii se va face doar după obţinerea avizelor şi autorizaţiilro reglementate de lege.

**Art.14**.- (1) În vederea exercitării dreptului de acces pe proprietatea publică sau privată a comunei Fărcaşa, solicitantul va trimite o cerere însoţită de toate documentele solicitate, arătând îndeplinirea condiţiilor de acces.

(2) Cererea de acces va conţine informaţii cu privire la:

a) datele de identificare şi de contact ale furnizorului de reţele de comunicaţii

electronice care intenţionează să realizeze lucrările de acces pe proprietăţi;

b) zona în care se intenţionează să se realizeze dreptul de acces;

c) lucrările ce urmează a fi efectuate;

d) scopul solicitării dreptului de acces în zona respectivă;

e) durata estimativă a realizării lucrărilor.

(3) Prima cerere transmisă în acest sens în vederea exercitării accesului pe proprietăţi, se analizează în termen de 30 de zile de la data publicării condiţiilor de acces,

(4) Cererile transmise se analizează pe baza principiilor transparenţei, obiectivităţii, proporţionalităţii şi nediscriminării. În cazul transmiterii unei cereri incomplete, se va solicita completarea acesteia în cel mult 10 zile de la primirea cererii, termenul prelungindu-se în mod corespunzător cu intervalul de timp în care solicitantul va completa cererea.

(5) Acordarea dreptului de acces poate fi refuzată în cazuri obiective şi temeinic justificate. Motivele care au determinat respingerea cererii se comunică solicitantului.

(6)Comuna Fărcaşa va publica, pe pagina proprie de internet, şi prin afişarea la sediul său, în termen de 30 de zile de la data primirii primei cereri în vederea exercitării dreptului de acces la un anumit imobil proprietate publică, condiţiile în care se realizează dreptul de acces la acest imobil şi documentele pe care solicitantul urmează să le prezinte în vederea dovedirii îndeplinirii acestor condiţii.

(7) Condiţiile stabilite în vederea exercitării dreptului de acces respecta principiile transparenţei şi obiectivităţii şi vor fi nediscriminatorii faţă de toţi furnizorii de reţele de comunicaţii electronice.

**Art. 15-**(1) Furnizorii de reţele isi pot exercita dreptul de acces numai dupa incheierea unui contract, in forma autentica, cu titularul dreptului de proprietate ori de administrare asupra imobilului – comuna Fărcaşa.

(2) In termen de 15 zile de la data incheierii contractului in vederea exercitarii dreptului de acces pe proprietatea publica, Comuna Fărcaşa are obligatia de a publica acest contract pe pagina sa de internet.

(3) Furnizorii de retele de comunicatii electronice care exercita dreptul de acces pe proprietatea publica au obligatia de a transmite o copie de pe aceste contracte ANCOM, care are obligatia de a o pune la dispozitia oricarei persoane interesate.

(3) Contractul incheiat in conditiile prezentului articol, inscris in cartea funciara a imobilului pe care se exercita dreptul de acces, este opozabil oricarui titular al unui drept real asupra imobilului respectiv, detinatorului cu orice alt titlu, precum si dobanditorilor imobilului.

**Art. 16-**In situatiile in care contractul nu se poate incheia in termen de doua luni de la data primirii solicitarii de incheiere a contractului de acces pe proprietatea privata sau a cererii de exercitare a dreptului de acces pe proprietatea publica ori in cazul refuzului de acordare a dreptului de acces, oricare dintre parti se poate adresa instantei competente.

**Art. 17-(1)**Persoanele imputernicite de furnizorii de retele de comunicatii electronice sa efectueze lucrari de acces pe proprietati sau sa desfasoare activitati de studiu ori de proiectare in vederea efectuarii acestor lucrari au dreptul de acces numai in masura in care este necesar pentru indeplinirea atributiilor de serviciu, pe baza unei imputerniciri scrise din partea furnizorilor in cauza, cu acordul scris al reprezentantului comunei Fărcaşa.

(2) In cazul in care se impune efectuarea unor lucrari de intretinere sau de reparatii cu caracter de urgenta pentru prevenirea sau inlaturarea consecintelor generate de producerea unei calamitati naturale ori a unui sinistru deosebit de grav sau a unor lucrari de intretinere ori de reparatii impuse de asigurarea continuitatii furnizarii retelelor si serviciilor de comunicatii electronice, persoanele imputernicite au drept de acces pe baza unei notificari comunicate administraţiei publice locale.

**Art. 18-**In cazul in care anumite lucrari efectuate in exercitarea dreptului de acces pe proprietati sunt afectate de lucrari de interes national sau de interes local de utilitate publica se va aplica procedura de expropriere, in conditiile Legii nr. 33/1994 privind exproprierea pentru cauza de utilitate publica, republicata. 

**Capitolul III - Dispozitii privind autorizarea construirii retelelor de comunicatii electronice**

**Art. 19-**(1)La realizarea planurilor de amenajare a teritoriului, a lucrarilor de construire, reparare, modernizare, reabilitare sau extindere a drumurilor ori retelelor de utilitati publice se va avea in vedere necesitatea instalarii de retele de comunicatii electronice.   
(2) In cazul realizarii lucrarilor prevazute la alin. (1) asupra unor imobile proprietate publica sau privata, autoritatea administratiei publice locale Fărcaşa, prin compartimentul urbanism, care elibereaza autorizatii de construire va publica anunturi privind inregistrarea unei cereri de eliberare a autorizatiei de construire pentru lucrarile prevazute la alin. (1) sau privind realizarea altor categorii de lucrari, in termen de 10 zile de la data inregistrarii cererii ori de la data la care cunoaşte realizarea respectivelor lucrari, astfel incat sa existe posibilitatea realizarii coordonate a unor lucrari de instalare, intretinere, inlocuire sau mutare a retelelor de comunicatii electronice ori a elementelor de infrastructura necesare sustinerii acestora.

(3) Anuntul va fi publicat pe pagina de internet a Comunei , va fi afisat, in locuri vizibile, la sediul autoritatii si va cuprinde informatii cu privire la zona in care urmeaza a fi realizate lucrarile prevazute la alin. (1), precum si data estimativa a inceperii lucrarilor.

(4) Daca furnizorii de retele publice de comunicatii nu opteaza pentru realizarea coordonata a lucrarilor de acces pe proprietati in acelasi timp cu lucrarile de construire, reparare, modernizare, reabilitare sau extindere a drumurilor ori a retelelor de utilitati publice, autoritatile administratiei publice pot stabili conditii restrictive pentru acordarea autorizatiilor de construire in zona respectiva, pentru o perioada de cel mult 2 ani, in cazul lucrarilor prevazute la alin. (1) anuntate in conditiile prezentului articol cu cel putin 6 luni in avans.   
**Art. 20-**(1) In cuprinsul proiectelor pentru autorizarea si realizarea lucrarilor de constructii se vor prevedea trasee sistematizate pentru instalarea de retele de comunicatii electronice.

(2) Autorizarea lucrarilor de infrastructura a retelelor publice de comunicatii electronice, inclusiv emiterea avizului coordonator pentru astfel de lucrari, respectiv proiectarea si realizarea traseelor sistematizate ale retelor de comunicatii electronice se vor face pe baza normelor tehnice specifice.   
**Art. 21-(1)**Lucrarile de acces pe proprietati se vor efectua numai cu respectarea prevederilor legale referitoare la:

a) amplasarea, proiectarea, autorizarea executarii, executarea, utilizarea si postutilizarea constructiilor;

b) proiectarea si amplasarea constructiilor si a instalatiilor in zona drumurilor si in zona infrastructurii feroviare, pe poduri, pasaje, viaducte si tuneluri rutiere, precum si in zonele de protectie aeroportuara si de protectie a navigatiei;   
c) conditiile de amplasare a lucrarilor tehnico-edilitare si a stalpilor pentru instalatii in zona drumurilor si in zona infrastructurii feroviare;

d) calitatea in constructii;

e) protectia igienei si a sanatatii publice;

f) protectia mediului;

g) protectia muncii;

h) protejarea monumentelor istorice.

(2) In masura in care in anumite zone s-a instituit un regim de protectie prin planurile de amenajare a teritoriului si prin documentatiile de urbanism in ceea ce priveste realizarea unor lucrari de acces pe proprietati, precum si in cazul zonelor supuse unui regim special, conform prevederilor legale, exercitarea dreptului de acces nu se poate realiza decat dupa obtinerea acordului organismelor competente. .   
**Art. 22**-(1)In zona drumurilor nu pot fi realizate lucrari de acces pe proprietati care:   
a) restrang ampriza drumurilor, dupa efectuarea lucrarilor;

b) stanjenesc circulatia autovehiculelor;

c) pericliteaza siguranta circulatiei, inclusiv prin reducerea vizibilitatii.  
(2) Retelele de comunicatii electronice subterane vor fi instalate in rigole, prin canale de cabluri special amenajate sau prin galerii de cabluri.   
**Art. 23**-Persoanele care efectueaza lucrari de instalare, mutare sau extindere a retelelor de comunicatii electronice au obligatia de a marca traseele retelelor.  
**Art. 24**-(1) Constructiile noi cu destinatie de locuinta ori cu functie de invatamant, financiar-bancara, cu destinatie de birouri sau hoteluri, pentru care se elibereaza autorizatie de construire, vor fi prevazute cu infrastructura de acces care sa permita furnizarea de servicii de comunicatii electronice in banda larga.

Prezentul Regulament constituie anexa nr. 1 la HCL nr......./2014. Acesta se va completa cu prevederile Legii nr. 154/2012 privind Regimul infrastructurii reţelelor de comunicaţii electronice .

***anexa***

**TARIFELE MAXIME**

Privind exercitarea dreptului de acces al furnizorilor de reţele de comunicaţii electronice pe proprietatea publică sau privată a Comunei Fărcaşa, judeţ Mamaureş

|  |  |  |  |
| --- | --- | --- | --- |
| **Nr. crt.** | **traseu** | **explicaţie** | **Tarif** |
| 1 | Subtrasersare drumuri comunale, străzi | În afara părţii carosabile | 5lei/ml/an |
| 2 | Traversare aeriană, prin montarea de stâlpi | Pe acostamente, trotuare | 5lei/ml/an |
| 3 | Amplasare pe terenuri proprietate publică sau privată |  | 10lei/mp/an |
| 4 | Amplasare pe poduri, podeţe |  | 10 lei /ml/an |